Sange ich húre niht vō gv̊tē wibē
Sange ich húre niht vō gv̊tē wibē·
ſo ſinge aber ich nv vō dē ſwachen·
wer ſolt iem̾ niht wā ein ding t́ben·
wir ſvn ǒch der boͤſen wibe lachē·
ſo gedenket ein ieglich frowe reine·
wol mich dc min ſteter můt·
mich ſo ſchone hat behvot·
dc ich billich heiſſe gůt·
vn̄ mit niemā han den ſpot gemeine·

Ich wande ein wib vō iper habē fvndē·
do ich erſt erſach die mīnēklicheb·
nv ſwachet ſi an erē zallē ſtundē·
dc ich ſi zehoýe wil gelichē·
eſ iſt v̾bel vmb ein ſchone bilde·
dc im wont kein wādel bi·
dc ſi machet erē vꝛi·
doch ſwie trúteloht ſi ſi·
ſoſt ir wiplich guͤte woꝛden wilde·

Frowe ich habe úch beide offenlich vn̄ tǒgē·
al da her gebettē vmb úw̾ mīne·
nv ſlahēt úwer token ī dú ǒgē·
 ſit ir hant gegen mir ſo h̾te ſīne·
wēt ir zeren w̾den an mir einē·
vf min trúwe es mag niht ſin·
tůnt ir niht den willē min·
ich ſpꝛiche ú ein woͤꝛtelin·
dar an hanget ſúften vn̄ weinē·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse